

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2021.gada 23.aprīlī Nr.136

 (protokols Nr.5, 9 .p.)

**Par zemes ierīcības projekta nekustamajam īpašumam ,,Krustaines”, Priekuļu pagastā, Priekuļu novadā, apstiprināšanu**

Priekuļu novada pašvaldības dome novada izskata sertificētas zemes ierīkotājas Māras Kājiņas, (07.04.2021., Nr.3.1-5.2/2021-1446) iesniegumu, par zemes ierīcības projekta nekustamajam īpašumam ,,Krustaines”, Priekuļu pagastā, Priekuļu novadā, apstiprināšanu.

 Izvērtējot pašvaldības rīcībā esošo informāciju, konstatēts sekojošais:

1. Nekustamais īpašums ,,Krustaines”, Priekuļu pagastā, Priekuļu novadā, ar kadastra numuru 4272 007 0010, sastāv no vienas zemes vienības ar kadastra apzīmējumu 4272 007 0010, pamatceltnes un palīgceltnes;
2. Rutas Milleres īpašuma tiesības uz nekustamo īpašumu ,,Krustaines”, Priekuļu pagastā, Priekuļu novadā, ir nostiprinātas Priekuļu pagasta zemesgrāmatas nodalījumā Nr.27;
3. Priekuļu novada dome 2021.gada 25.februārī pieņēma lēmumu Nr.74 „Par zemes ierīcības projektu nekustamajam īpašumam ,,Krustaines”, Priekuļu pagastā, Priekuļu novadā” (prot.Nr.3, 26.p.), saskaņā ar kuru paredzēts sadalīt īpašumā ietilpstošo zemes vienību ar kadastra apzīmējumu 4272 007 0010 divās zemes vienībās, izveidojot vienu jaunu patstāvīgu nekustamo īpašumu;
4. Priekuļu novada Priekuļu pagasta teritorijas plānojums ir pārapstiprināts Priekuļu novada domes sēdē 2009.gada 12.septembrī, protokols Nr.8.

Ņemot vērā minēto un pamatojoties uz Ministru kabineta 2016.gada 2.augusta noteikumu Nr.505 „Zemes ierīcības projekta izstrādes noteikumi” 26. un 28. punktu, Ministru kabineta 2015.gada 8.decembra noteikumiem Nr.698 „Adresācijas noteikumi” 9.punktu, un Ministru kabineta 2006.gada 20.jūnija noteikumiem Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punktu un Tautsaimniecības komitejas 2021.gada 15.aprīļa lēmumu (protokols Nr.4), elektroniski balsojot tiešsaistē, PAR –12 (Elīna Stapulone, Dace Kalniņa, Aivars Tīdemanis, Jānis Mičulis, Aivars Kalnietis, Māris Baltiņš, Normunds Kažoks, Sarmīte Orehova, Mārīte Raudziņa, Juris Sukaruks, Elīna Krieviņa, Ināra Roce), PRET –nav, ATTURAS –nav, Priekuļu novada dome **nolemj:**

1. Apstiprināt zemes ierīcības projektu, kas paredz nekustamajā īpašumā ,,Krustaines”, Priekuļu pagastā, Priekuļu novadā, ietilpstošās zemes vienības ar kadastra apzīmējumu 4272 007 0010 sadalīšanu divās atsevišķās zemes vienībās, atbilstoši grafiskajam pielikumam;
2. No jauna izveidotajam nekustamajam īpašumam, kas sastāv no vienas zemes vienības ar kadastra apzīmējumu 4272 007 0893 – Nr.1 zemes ierīcības projektā, pamatceltnes un palīgceltnes, saglabāt nosaukumu ,,Krustaines”, Priekuļu pagasts, Priekuļu novads;
	1. zemes vienības ar kadastra apzīmējumu 4272 007 0893 platība 3,9 ha, vairāk vai mazāk, cik izrādīsies zemes vienību iemērot dabā;
	2. zemes vienības ar kadastra apzīmējumu 4272 007 0893 zemes lietošanas mērķis – zeme, uz kuras galvenā saimnieciskā darbība ir lauksaimniecība (NĪLM kods 0101);
3. Pamatceltnei un palīgceltnei, uz zemes vienības ar kadastra apzīmējumu 4272 007 0893 – Nr.1 zemes ierīcības projektā, saglabājas adrese ,,Krustaines”, Priekuļu pagasts, Priekuļu novads, LV-4126;
4. No jauna izveidotajam nekustamajam īpašumam, kas sastāv no vienas neapbūvētas zemes vienības ar kadastra apzīmējumu 4272 007 0894 – Nr.2 zemes ierīcības projektā, piešķirt nosaukumu ,,Luteri”, Priekuļu pagasts, Priekuļu novads;
	1. zemes vienības ar kadastra apzīmējumu 4272 007 0894 platība 0,3286 ha, vairāk vai mazāk, cik izrādīsies zemes vienību iemērot dabā;
	2. zemes vienības ar kadastra apzīmējumu 4272 007 0894 zemes lietošanas mērķis – zeme, uz kuras galvenā saimnieciskā darbība ir lauksaimniecība (NĪLM kods 0101);
5. Atbildīgais par lēmuma izpildi Teritorijas plānotājs Juris Pētersons;
6. Kontroli par lēmuma izpildi veic Attīstības nodaļas vadītāja Vineta Lapsele.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Pielikumā grafiskais pielikums uz vienas lapas.

Domes priekšsēdētāja (paraksts) Elīna Stapulone